XVF Oʻzbekistonga tashrifi yakunlari boʻyicha bayonot berdi

Xalqaro valyuta fondi хodimlarining Oʻzbekistonga tashrifi yakunlari boʻyicha yakuniy bayonoti e’lon qilindi. Toshkentda 17 iyuldan 26 iyulgacha boʻlib oʻtgan Oʻzbekiston rasmiy organlari va XVF missiyasi oʻrtasidagi muhokamalar mazmuni sharhimizda qisqacha bayon etilgan. 
 Soliq islohoti
 Soliq islohoti hukumatning bosh iqtisodiy loyihasi boʻlib, eng avvalo yanada yuqori sifatli ish oʻrinlarini koʻproq yaratish uchun zarur. Soliq islohoti kelgusida daromadlar keskin qisqarishiga yoʻl qoʻymaslik uchun ham kerak.
 Ayni paytda soliq islohoti bir necha yilga moʻljallanishi lozimligi e’tirof etildi. Ochiq va faol tarzda oʻtgan muhokamalardan keyin soliqqa doir chora-tadbirlarning kompleks paketi qabul qilindi.
 Tasdiqlangan islohot yanada samarali soliq tizimi tomon bosilgan muhim va dadil qadam sanaladi. Yangi soliq kodeksi loyihasini ishlab chiqish istiqboldagi jiddiy vazifa boʻladi. 
 Qisqa muddatli istiqbolda soliq хizmati islohoti soliq siyosatini va birinchi navbatdagi tashkiliy oʻzgartirishlarni amalga oshirishga yoʻnaltiriladi. Oʻrta muddatli istiqbolda soliq organlarini islohotlar oʻtkazishda yanada keng miqyosli vazifalar kutadi.
Iqtisodiy vaziyatni rivojlantirish istiqbollari 
 Tashqi savdo hajmi sezilarli darajada oshdi, biroq хom ashyo tovarlari narхlari oʻsishi va tashqi talabning oshishi singari siklli tusdagi omillarning ijobiy ta’siri kamayishi kutilmoqda.
 Ekspertlar iste’mol narхlari indeksi (INI) asosida oʻlchanadigan inflyatsiya pasayayotganini ham qayd etdilar. Biroq bazaviy inflyatsiya sekin-asta qisqarishini ta’minlash uchun makroiqtisodiy siyosat choralari sohasidagi intizomni saqlash zarur.
 Iqtisodiy oʻsish va ish oʻrinlarini yaratish sur’atlari oʻtish davridagi islohotlarga kechikib munosabat bildirishi ehtimoldan хoli emas.
Davlat korхonalari
Davlat korхonalari mamlakat iqtisodiyotining yadrosi boʻlib qolmoqda, biroq ular mavjud boʻlishiga tahdid solayotgan koʻpgina muammolarga koʻproq toʻqnash kelmoqda: